ඊට අමතරව, ඇමෙරිකාව ප්‍රමුඛ නේටෝ හමුදා ඇෆ්ගනිස්තානයෙන් ඉවත්වීමෙන් පසු ඇෆ්ගන් රජයට ඉන්දියාවේ සහාය ලබා දීම කෙරෙහි ද ඇමෙරිකන් රාජ්‍ය ලේකම් බ්ලින්කන්ගේ අවධානය යොමු වනු ඇතැයි පැවැසෙයි.ඉන්දු කාශ්මීරය මුල්කොට ගනිමින් මානවහිමිකම් කඩවීම් සිදුවුණු බවට ඉන්දියාවට චෝදනා එල්ල වී ඇති අතර, ඒ ගැන ද ප්‍රශ්න කිරීමට තමන් පසුබට නොවන බව ඇමෙරිකන් රාජ්‍ය ලේකම්වරයා ඉන්දියාව බලා යද්දී පැවැසීය.ජනාධිපති ජෝ බයිඩන් පරිපාලනය නියෝජනය කරමින් ඉන්දියාවට පැමිණෙන බයිඩන් පරිපාලනයට සම්බන්ධ තෙවැනි ඉහළ පෙළ රාජ්‍ය නිලධාරියා බ්ලින්කන්ය.ඇමෙරිකන් ආරක්ෂක ලේකම් ලොයිඩ් ඔස්ටින් සහ ජෝන් කෙරී පසුගිය මාර්තු සහ අප්‍රේල් මාසවලදී ඉන්දියාවේ නිල සංචාරවල නියැලුණාහ.